# Charles Bukowski

### Z Wikipédie

Charles Bukowski
americký spisovateľ
Narodenie | 16. august 1920 Andernach, Nemecko
Úmrtie | 9. marec 1994 San Pedro, USA
Pozri aj Biografický portál

Charles Bukowski (* 16. august 1920, Andernach – † 9. marec 1994, San Pedro) bol americký spisovateľ. Je známy aj pod prezývkami ako Hank, Buk. Vo svojich dielach vystupoval pod menom Henry Chinasky.

## [úprava] Životopis

Narodil sa v nemeckom mestečku Andernach, kde sa jeho matka, rodená Nemka, zoznámila s jeho otcom, americkým vojakom slúžiacim v Nemecku počas okupácie na konci 1. svetovej vojny. Keď mal Bukowski dva roky, odišiel spolu s rodičmi do Ameriky. Vyrastal v Los Angeles, kde prežil 40 rokov.

Bukowski mal škaredé detstvo. Otec ho bil, niektoré pramene uvádzajú, že ho dokonca zneužíval. Bukowski začal piť ako trinásťročný, aby zmiernil následky neradostného života. Alkohol neprispel zdraviu jeho pleti sužovanej akné, vďaka ktorému vyzeral staršie. Alkohol sprevádzal Bukowského počas celého jeho života. V roku 1955 Bukowského hospitalizovali s krvácajúcim vredom, ktorý spôsobil alkoholizmus. Vred mu vyliečili, z alkoholizmu sa však nedostal. Po prepustení začal znova piť, ale aj písať.

Bukowski viedol zaujímavý život, raz bol dokonca zadržaný vo vyšetrovacej väzbe pre podozrenie z vyhýbania sa vojenskej službe.

Vystriedal veľa zamestnaní. Pracoval na pošte takmer 10 rokov. O tejto etape života napísal román Poštový úrad. Ako sám hovoril, pracoval aj v tých najpodradnejších zamestnaniach len preto, aby mal peniaze na alkohol.

Zomrel v San Pedre v Kalifornii vo veku 73 rokov.

### [úprava] Tvorba

Svoj prvý príbeh vydal vo veku 24 rokov, aktívne však začal písať až keď mal 34 rokov. Vydal viac ako 45 kníh básni a próz. Svojou tvorbou aj spôsobom života sa Bukowski niekedy dáva do súvislosti s beat generation. V skutočnosti však s nimi nemal nič spoločné. Jeho ciele a prístup k životu boli totiž úplne iné a do podvedomia verejnosti sa ako spisovateľ výrazne zapísal až v osemdesiatych rokoch 20. storočia.

Bukowského tvorba sa úplne odlišuje od do tej doby uverejňovanej literatúry. Texty sú ľahké a oplývajú drsným humorom, ktorý samozrejme nie je pre každého. Počas písania Bukowski rád počúval vážnu hudbu, čo je v súvislosti s charakterom jeho textov zvláštny paradox. Obľúbil si hlavne Mahlera a Brahmsa.

Bukowského knihy sú príbehmi obyčajných ľudí, ukazujú ich rutinný život taký vzdialený ideálu amerického sna.

## [úprava] Diela

### [úprava] Poézia

- Flower, Fist and Bestial Wail - 1960
- Longshot Poems for Broke Players - 1962
- Run with the Hunted - 1962
- It Catches My Heart in Its Hands - 1963
- Crucifix in a Deathhand - 1965
- Cold Dogs in the Courtyard - 1965
- At Terror Street and Agony Way - 1968
- Básne napísané pred skokom z 8. poschodia (Poems Written Before Jumping out of an 8 Story Window) - 1968
- The Days Run Away Like Wild Horses Over the Hills - 1969
- Fire Station - 1970
- Mockingbird Wish Me Luck - 1972
- Burning in Water, Drowning in Flame: Selected Poems 1955-1973 - 1974
- Láska je pes: Básne 1974-1977 (po ang. Love Is a Dog from Hell: Poems 1974-1977) - 1977
- Play the Piano Drunk/Like a Percussion Instrument/Until the Fingers Begin to Bleed a Bit - 1979
- Shakespeare Never Did This - 1979
- Dangling in the Tournefortia - 1981
- War All the Time: Poems 1981-1984 - 1984
- You Get So Alone At Times That It Just Makes Sense - 1986
- Septuagenarian Stew: Stories & Poems - 1990
- The Last Night of the Earth Poems - 1992
- Screams from the Balcony: Selected Letters 1960-1970 - 1993

### [úprava] Próza

#### [úprava] Romány

- Poštový úrad (po ang. Post Office) - 1971
- Faktótum (po ang. Factotum) - 1975
- Ženy (po ang. Women) - 1978
- Pulp - 1994
- Šunkový nárez (po ang. Ham on Rye) - 1982

Autobiografia autorovho detstva.

- Hollywood - 1989

#### [úprava] Poviedky

- Erekcia, Ejakulácia, Exhibícia a ostatné príbehy obyčajného šialenstva (po ang. Erections, Ejaculations, Exhibitions and General Tales of Ordinary Madness) - 1972
- Všetky rite sveta i tá moja (po ang. All the Assholes in the World and Mine) - 1966
- Confessions of a Man Insane Enough to Live with Beasts - 1965
- South of No North - 1973
- Pamäti starého prasáka (po ang. Notes of a Dirty Old Man) - 1969

Písané pre časopis Open City v rokoch 1968 - 1969.

- A Bukowski Sampler - 1969
- Bring Me Your Love - 1983
- Ťažké časy (po ang. Hot Water Music) - 1983
- There's No Business - 1984

#### [úprava] Scenár

- Barfly - 1987

Zdroj: "http://sk.wikipedia.org../../../c/h/a/Charles_Bukowski_f1f2.html"

Kategórie: Narodenia v 1920 | Úmrtia v 1994 | Spisovatelia USA

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Česky
- Deutsch
- Ελληνικά
- English
- Esperanto
- Español
- Suomi
- Français
- Galego
- עברית
- Hrvatski
- Italiano
- 日本語
- Lietuvių
- Македонски
- Nederlands
- Norsk (bokmål)
- Polski
- Português
- Русский
- Српски / Srpski
- Svenska
- Türkçe